02012R0481 — DA — 01.01.2020 — 003.001

Denne tekst tjener udelukkende som dokumentationsværktøj og har ingen retsvirkning. EU's institutioner påtager sig intet ansvar for dens indhold. De autentiske udgaver af de relevante retsakter, inklusive deres betragtninger, er offentliggjort i den Europæiske Unions Tidende og kan findes i EUR-Lex. Disse officielle tekster er tilgængelige direkte via linkene i dette dokument

Ændret ved:









▼B

KOMMISSIONENS GENNEMFØRELSESFORORDNING (EU) Nr. 481/2012

af 7. juni 2012

om fastlæggelse af regler for forvaltningen af toldkontingentet for oksekød af høj kvalitet







Artikel 1

Genstand og anvendelsesområde

▼M3

1. Denne forordning fastlægger regler for forvaltningen af toldkontingentet for import af oksekød af høj kvalitet, der er fastsat i forordning (EF) nr. 617/2009, herefter benævnt »toldkontingentet«. Toldkontingentperioden, oprindelseslandet, kontingentmængden og toldsatsen er fastsat i bilag I til denne forordning.

▼B

2. Forordningen gælder for fersk, kølet eller frosset oksekød af høj kvalitet, som opfylder betingelserne i bilag II.

I denne forordning betragtes kød, som ved importen til Fællesskabets toldområde foreligger i frosset tilstand med en indre temperatur på –12 °C eller derunder, som frosset kød.

Artikel 2

Forvaltning af toldkontingentet

▼M3

1. Toldkontingentet forvaltes efter »først til mølle«-princippet i overensstemmelse med artikel 49-52 og artikel 53, stk. 1, i Kommissionens gennemførelsesforordning (EU) 2015/2447 ( 1 ). Der kræves ingen importlicenser.

2. Toldkontingentet forvaltes som et overordnet kontingent med en mængde på 45 000 ton under løbenummer 09.2201 med:

a) fire kvartalskontingenter under løbenummer 09.2202

b) to kvartalskontingenter under løbenummer 09.2203 fra 1. januar 2020 til 30. juni 2020

c) fire kvartalskontingenter under løbenummer 09.2203 fra 1. juli 2020.

Toldkontingentet kan kun udnyttes, hvis ansøgningen indeholder løbenummer 09.2202 og 09.2203, som refererer til delperioderne.

▼B

3. Træk på underkontingenterne til den 30. september, 31. december og den 31. marts indstilles på Kommissionens femte arbejdsdag i måneden i henholdsvis november, februar og maj. Den uudnyttede del lægges til de mængder, der er fastsat for de delperioder, som starter henholdsvis den 1. oktober, den 1. januar og den 1. april. Ved slutningen af et kontingentår overføres uudnyttede dele af kontingentet ikke til næste kontingentår.

Artikel 3

Ægthedscertifikater

1. For at kunne udnytte toldkontingentet fremvises der til EU’s toldmyndigheder et ægthedscertifikat, der er udstedt af det pågældende tredjeland, sammen med en toldangivelse med henblik på overgang til fri omsætning af de omhandlede produkter.

2. Det i stk. 1 omtalte ægthedscertifikat udformes i overensstemmelse med bilag III.

3. På ægthedscertifikatets bagside skal det anføres, at kødet med oprindelse i eksportlandet opfylder betingelserne i bilag II.

4. Et ægthedscertifikat er kun gyldigt, hvis det er behørigt udfyldt og påtegnet af den udstedende myndighed.

5. Et ægthedscertifikat anses for at være behørigt påtegnet, hvis det er forsynet med dato og sted for udstedelsen, den udstedende myndigheds stempel og underskriften for den eller de personer, der er beføjet til at undertegne certifikatet.

6. På originalen af ægthedscertifikatet og på kopierne heraf kan stemplet erstattes af et påtrykt segl.

▼M1

7. Ægthedscertifikatet er gyldigt i tre måneder fra udstedelsesdatoen.

▼B

Artikel 4

Udstedende myndigheder i tredjelande

1. Den udstedende myndighed i artikel 3 skal:

a) være anerkendt som sådan af eksportlandets kompetente myndighed

b) påtage sig at kontrollere angivelser på ægthedscertifikaterne.

2. Følgende oplysninger skal meddeles Kommissionen:

a) navn og adresse og om muligt e-mail- og internetadresse for de myndigheder, der er bemyndiget til at udstede de i artikel 3 omhandlede ægthedscertifikater

b) prøver på de stempler, som de udstedende myndigheder benytter

c) de procedurer og kriterier, som den udstedende myndighed anvender, når den skal fastslå, om betingelserne i bilag I er opfyldt.

Artikel 5

Meddelelser om tredjelande

Når betingelserne i bilag II er opfyldt, offentliggør Kommissionen navnet på den udstedende myndighed i C-udgaven af Den Europæiske Unions Tidende, eller på en anden hensigtsmæssig måde.

Artikel 6

Kontrol på stedet i tredjelande

Kommissionen kan anmode tredjelandet om at tillade, at Kommissionens repræsentanter, når det er nødvendigt, udfører kontrol på stedet i det pågældende tredjeland. Kontrollen gennemføres sammen med det pågældende tredjelands kompetente myndigheder.

Artikel 7

Ophævelse

Forordning (EF) nr. 620/2009 ophæves.

Artikel 8

Overgangsforanstaltninger

Ansøgninger, der er indgivet i overensstemmelse med artikel 3 i forordning (EF) nr. 620/2009, i de første syv dage af juni 2012 afvises på dagen for denne forordnings ikrafttræden. Den sikkerhed for mængder, der er stillet i forbindelse med ansøgninger, frigives.

Artikel 9

Ikrafttræden og anvendelse

Denne forordning træder i kraft på tredjedagen efter offentliggørelsen i Den Europæiske Unions Tidende.

Den anvendes fra den 1. juli 2012.

Artikel 8 anvendes dog fra datoen for forordningens ikrafttræden.

Denne forordning er bindende i alle enkeltheder og gælder umiddelbart i hver medlemsstat.

▼M3









BILAG I

Toldkontingent for fersk, kølet eller frosset oksekød af høj kvalitet







KN—koder Varebeskrivelse Toldkontingentperioder og delperioder Land Kontingenttold Alle lande USA Andre lande Løbenummer 09.2202 09.2203 09.2202 Kontingentmængde (ton nettovægt) ex 0201 ex 0202 ex 0206 10 95 ex 0206 29 91 Fersk, kølet eller frosset oksekød, som opfylder kravene i bilag II Fra 1. juli 2019 til 30. juni 2020 Nul Fra 1. juli til 30. september 11 250 — — Fra 1. oktober til 31. december 11 250 — — Fra 1. januar til 31. marts — 4 625 6 625 Fra 1. april til 30. juni — 4 625 6 625 Fra 1. juli 2020 til 30. juni 2021 Fra 1. juli til 30. september — 4 625 6 625 Fra 1. oktober til 31. december — 4 625 6 625 Fra 1. januar til 31. marts — 5 750 5 500 Fra 1. april til 30. juni — 5 750 5 500 Fra 1. juli 2021 til 30. juni 2022 Fra 1. juli til 30. september — 5 750 5 500 Fra 1. oktober til 31. december — 5 750 5 500 Fra 1. januar til 31. marts — 6 350 4 900 Fra 1. april til 30. juni — 6 350 4 900 Fra 1. juli 2022 til 30. juni 2023 Fra 1. juli til 30. september — 6 350 4 900 Fra 1. oktober til 31. december — 6 350 4 900 Fra 1. januar til 31. marts — 6 950 4 300 Fra 1. april til 30. juni — 6 950 4 300 Fra 1. juli 2023 til 30. juni 2024 Fra 1. juli til 30. september — 6 950 4 300 Fra 1. oktober til 31. december — 6 950 4 300 Fra 1. januar til 31. marts — 7 550 3 700 Fra 1. april til 30. juni — 7 550 3 700 Fra 1. juli 2024 til 30. juni 2025 Fra 1. juli til 30. september — 7 550 3 700 Fra 1. oktober til 31. december — 7 550 3 700 Fra 1. januar til 31. marts — 8 150 3 100 Fra 1. april til 30. juni — 8 150 3 100 Fra 1. juli 2025 til 30. juni 2026 Fra 1. juli til 30. september — 8 150 3 100 Fra 1. oktober til 31. december — 8 150 3 100 Fra 1. januar til 31. marts — 8 750 2 500 Fra 1. april til 30. juni — 8 750 2 500 Fra 1. juli 2026 Fra 1. juli til 30. september — 8 750 2 500 Fra 1. oktober til 31. december — 8 750 2 500 Fra 1. januar til 31. marts — 8 750 2 500 Fra 1. april til 30. juni — 8 750 2 500

▼B









BILAG II

Betingelser for produkter under det i artikel 1 nævnte toldkontingent

1. Udskæringerne stammer fra slagtekroppe af kvier eller tyre ( 2 ) på under 30 måneder, der i mindst 100 dage før slagtningen udelukkende er blevet tildelt et foder, der indeholder mindst 62 % koncentrater og/eller foderkornbiprodukter på fodertørstofbasis, og som opfylder eller overstiger et fordøjeligt energiindhold på over 12,26 megajoules pr. 1 kg tørstof.

2. Kvier og tyre, der tildeles det i nr. 1 beskrevne foder, opfodres i gennemsnit med mindst 1,4 % af den levende kropsvægt pr. dag på tørstofbasis.

3. De slagtekroppe, som udskæringerne stammer fra, vurderes af en af den nationale regering ansat vurderingsmand, der baserer vurderingen og den deraf følgende klassifikation af slagtekroppen på en metode, som den nationale regering har godkendt. Nationalregeringens vurderingsmetode og klassifikationer skal vurdere den forventede slagtekropskvalitet ved brug af en kombination af slagtekroppens modenhed og udskæringernes smagsegenskaber. En sådan vurderingsmetode for slagtekroppen skal omfatte, men ikke være begrænset til, en vurdering af modenhedsegenskaber for farve og tekstur af longissimus dorsi-musklen og ossifikation af knogler og brusk samt en vurdering af forventede smagsegenskaber, herunder en kombination af de diskrete specifikationer for intramuskulær fedt og longissimus dorsi-musklens fasthed.

4. Udskæringerne mærkes i overensstemmelse med artikel 13 i Europa-Parlamentets og Rådets forordning (EF) nr. 1760/2000 ( 3 ).

5. Angivelsen »Oksekød af høj kvalitet« (High Quality Beef) kan anføres på mærkningen.









BILAG III